‘দর্শকদের ফেরত দেওয়া হবে টাকা’, মুচলেকা মূল উদ্যোক্তার

কলকাতা: লিয়োনেল মেসিকে (Lionel Messi) কলকাতায় আনার মূল উদ্যোক্তা শতদ্রু দত্তকে বিমানবন্দর থেকে গ্রেফতার করল পুলিশ (Kolkata Police)। এই ঘটনায় শতদ্রু দত্তের বিরুদ্ধে ভুরিভুরি অভিযোগ এনেছেন ফুটবলপ্রেমীরা। মুখ্যমন্ত্রী মমতা বন্দ্যোপাধ্যায়ও আঙুল তুলেছেন উদ্যোক্তাদের দিকে। তবে সাংবাদিক সম্মেলনে শতদ্রুর নাম নেননি রাজ্য পুলিশের ডিজি রাজীব কুমার। তিনি জানিয়েছেন, দর্শকদের টাকা ফেরানো নিয়ে মুচলেকা দিয়েছেন মূল উদ্যোক্তা।

একঝলক মেসিকে দেখার জন্য কেউ এসেছিলেন পুরুলিয়া থেকে, কেউবা কাঁথি। মেসিভক্তরা এসেছিলেন বেঙ্গালুরু, শিলং থেকেও। এমনকী নেপাল থেকে এসেছিলেন ভক্তরা। কিন্তু তাঁদের অভিযোগ, যুবভারতীতে ঢোকার পর থেকেই মেসিকে ঘিরে ছিলেন ভিআইপিরা। ফলে গ্যালারি থেকে ২০ মিনিট মেসিকে দেখাই যায়নি। চড়া দামে টিকিট কেটে মাঠে গিয়েও প্রিয় তারকাকে দেখতে না পেয়ে ধৈর্যচ্যুতি ঘটে তাঁদের। দর্শকক্ষোভে রণক্ষেত্র হয়ে ওঠে যুবভারতী।লিয়োনেল মেসিকে কলকাতায় আনার মূল উদ্যোক্তা শতদ্রু দত্তকে বিমানবন্দর থেকে গ্রেফতার করল পুলিশ। জানালেন ডিজি রাজীব কুমার। দোষীদের বিরুদ্ধে আইনানুগ ব্যবস্থা নেওয়ার আশ্বাস।ঘটনার পূর্ণাঙ্গ তদন্তের আশ্বাস। দর্শকদের টিকিটের টাকা ফেরত দেওয়া উচিত বলে মন্তব্য ডিজির।রাজ্য পুলিশের ডিজি রাজীব কুমার বলেন, মুচলেকা দিয়েছেন, শনিবারের দর্শকদের টিকিটের টাকা ফেরত দেওয়া হবে। দর্শকদের অনেকেই ভেবেছিলেন, মেসি হয়তো মাঠে নেমে খেলবেন। মেসি যতটা সময় মাঠে ছিলেন, সেটাও কম বলেই মনে করছেন দর্শকদের অনেকে। সবমিলিয়ে ক্ষোভের বহিঃপ্রকাশ ঘটেছে যুবভারতীতে।”

আরও পড়ুন:মেসির দর্শন না পেয়ে টাকা ফেরৎ চাইছেন দর্শকরা! তুলকালাম কাণ্ড

অন্য খবর দেখুন