ছেলেরাও ফুটবলার হবে? ২০২৬ বিশ্বকাপে খেলা নিয়ে কী বললেন মেসি?

ওয়েবডেস্ক: লিয়োনেল মেসি (Lionel Messi)। এই নামটার জন্য বিশ্বের অগণিত ভক্ত খেলা দেখতে স্ক্রিনে চোখ রাখেন। কোটি কোটি যুবক ফুটবল খেলেন। মারাদোনাকে ঈশ্বরের বরপুত্র বলা হত। অনেকে মেসিকে ফুটবল মাঠের ঈশ্বরই মানেন। সেই মেসির নাবালক সন্তানরা (Sons) কি ফুটবল (Football) খেলা দেখে? মেসির তিন পুত্র। তাতে যে জবাব স্বয়ং মেসি দিয়েছেন তা শুনে হয়তো অনেক ক্লাবই এখন থেকে নজর রাখতে শুরু করবেন তাঁর সন্তানদের নিয়ে। সচিন টেন্ডুলকারের ছেলে সচিন হয়নি। সুনীল গাভাসকারের ছেলেও বাবার প্রতিভার সামনে দাঁডা়তে পারেননি। তবু বংশপরম্পরায় ক্রিকেটার হয়েছেন। অভিনেতা অমিতাভ বচ্চনের পুত্র অভিষেকের মতোই। তবে বাবা সিজার মালদিনি (Cesare Maldini) ও পুত্র পাওলো মালদিনির মতো খ্যাতনামা ফুটবলারের উদাহরণ একেবারে নেই তা নয়। ফুটবল বিশ্লেষকরা বলেন, ছেলে পাওলো মালদিনি (Paolo Maldini) বাবাকেও ছাপিয়ে গিয়েছেন। মেসি বললেন, তাঁর তিন ছেলেরই ফুটবল ধ্যানজ্ঞান। সারাক্ষণ তারা ফুটবল নিয়েই পড়ে থাকে। থিয়াগো (১২), মাতিও (১০), শিরো (৭)। সম্প্রতি সিম্পল ফুটবল নামে এক অনুষ্ঠানে সন্তানদের নিয়ে কথা বললেন আর্জেন্তিনার কিংবদন্তী।

মেসি তো ফুটবল খেলে না? ফুটবল মাঠে কবিতা লেখে। নিখুঁত মাপা শট। কাব্যের ছন্দে পাস চলে যায়। কোন ছেলের মধ্যে সেরা প্রতিভা রয়েছে? বর্তমানে ইন্টার মায়ামির ফুটবলার মেসির বক্তব্য, ছেলেরা সারা দিন বল নিয়েই থাকে। প্রতিদিন অনুশীলন করে। ম্যাচ খেলে। আমি এখন একজনের নাম বললে পরে তারা বলবে কেন শুধু একজনের নাম বললে। মেসির বড় ছেলে থিয়েগো মিডফিল্ডার। মেসির কথায়, সে খুব চিন্তাশীল। ভালো সংগঠক। মেজো ছেলে মাতিও ফরোয়ার্ড। সে গোল করতে পছন্দ করে। বুদ্ধিমান। সাত বছরের ছেলে চিরো বিস্ফোরক। চ্যালেঞ্জ ছুড়ে দিতে পছন্দ করে। মেসির ছেলেরা কোন কোন ফুটবলারদের ভক্ত? মেসি জানালেন, তাঁর ছেলেরা কিলিয়ান এমবাপ্পে, ইয়ামাল লামিনে, রবার্ট লেওয়ানডস্কি, এলডিং হালান্ডের বিষয়ে কথা বলে। সবাইকে অনুসরণ করে।

আরও পড়ুন: নেই হেড কোচই, সুপার কাপকে গুরুত্ব দিচ্ছে না মোহনবাগান!

এদিকে, আগামী ২০২৬ বিশ্বকাপ মেসি খেলতে চান তা কার্যত বুঝিয়ে দিলেন। তাঁর ফ্রিকিক যেভাবে বিপক্ষ ফুটবলাররা ডিফেন্ড করার সময় বুঝতে পারেন না। অনেকটা সেই ভঙ্গীতে ঘুরিয়ে জানালেন, এই বছরটা সেক্ষেত্রে তাঁর কাছে গুরুত্বপূর্ণ। সেটাই ঠিক করে দেবে বিশ্বকাপে খেলার বিষয়ে। আমি বিশ্বকাপে থাকা নিয়ে ভাবছি। প্রতিটা দিন ধরে ধরে এগোচ্ছি। খেলতে পারব কি না, সে বিষয়ে নিজের কাছে সৎ থাকতে চাই।

দেখুন অন্য খবর: